Covid-19-statistieke: Meeste aktiewe gevalle in Gauteng, KZN(Argieffoto: Ronny Hartmann/AFP) Altesaam 1 151 nuwe Covid-19-gevalle is in Suid-Afrika aangemeld. Volgens die Nasionale Instituut vir Oordraagbare Siektes (Nios) is ’n totaal van 3 659 698 bevestigde Covid-19-gevalle al in die land aangemeld en is die jongste positiwiteitskoers 7,4%. Die meeste nuwe gevalle is in Gauteng (40%) aangemeld, gevolg deur Noordwes (17%) en die Wes-Kaap (17%). Die totale aktiewe gevalle is 36 492. Die sterftesyfer weens Covid-19 staan nou op 98 804 nadat nog 137 sterftes aangemeld is, waarvan sewe in die afgelope 24 tot 48 uur plaasgevind het. Die departement van gesondheid het gesê weens ’n voortgesette oudit wat aan die gang is, kan daar ’n agterstand wees in die aantal sterftes wat aangemeld is. Tot dusver het 3 524 402 mense reeds van die virus herstel, ’n herstelkoers van 96,3%. Suid-Afrika het tot dusver 22 896 483 toetse vir Covid-19 gedoen, 15 604 sedert die vorige verslag. Volgens Nios was daar in die afgelope 24 uur 42 hospitaalopnames. Daar is tans altesaam 3 175 mense wat in hospitale vir Covid-19 behandel word. Meer as 31 miljoen inentings is tot dusver gedoen. Provinsiale statistieke: Sterftes en persone wat herstel het: